Ħmieġ u laħam f'kopjun tas-seklu tmintax ta' qassis Kattoliku L-oisen ta' din it-taħdita huwa test miktub minn ċertu Feliċ Demarco (1713-1773), qassis Kattoliku mill-belt ta' Bormla (Malta) fl-1760. It-test kien kopjun għall-farsa tradizzjonali tal-karnival, magħrufa bħala l-Qarċilla, li sa ftit wara t-Tieni Gwerra Dinjija, kienet tinħadem minn atturi rġiel fit-toroq prinċipali tal-Belt Valletta u fi nħawi oħrajn rurali.l Minbarra referenzi sporadiċi f'kummentarji dwar il-Gżejjer Maltin, pereżempju fid-dizzjunarju tas-seklu tmintax ikkompilat minn A gius de Soldanis / il-Qarċilla ġiet studjata biss minn żewġ antropologi Maltin, Ġużċ Cassar Pullicino u aktar tard minn George Mifsud-Chircop, filwaqt li dan l-aħħar kienet studjata wkoll minn Conrad Fenech għat-teżina tiegħu għall-Baċellerat fl-Arti. Dan ir-ritwal tal-karnival, magħruf ukoll bħala Żwieġ la Maltija, jippreżenta żewġ għarajjes żgħażagħ jiffirmaw il-kuntratt taż-żwieġ tagħhom quddiem nutar pubbliku. L-ispettaklu tat-triq kien jibda bi ġgajta ta' xalaturi li kienu jakkumpanjaw tliet atturi, tnejn u raġel iġorr għarusa tal-ħelu fuq kejk. L-ispettaklu kien jispiċċa bit-tifrik ta' din l-għarusa tal-ħelu bl-għajjat u x-xalar tal-folla, ħafna drabi xurbana. Kien l-antropologu Cassar Pullicino l-ewwel li ppubblika t-test fi studju li ħareġ fl-1954. Madankollu f'din il-pubblikazzjoni dan l-istudjuż innifsu ddeċieda li jiċċensura sewwa t-test Aktarx li dan għamlu għaliex fil-ġudizzju personali ta' Cassar Pullicino, it-test tqies vulgari wisq minħabba r-referenzi spissi għas-sesswalità, atti sesswali, iż-żoni eroġeniċi tal-ġisem uman, u il-MALTI l-organi sesswali tal-annimali. It-test ta' Demarco, fil-fatt, kien kopjun burlesk li jiżżuffjetta bl-elit edukat, irrappreżentat min-nutar u, fl-istess waqt, kien jipprovdi divertiment lill-klassijiet inqas irfinati permezz ta' referenzi għall- gosti sesswali tagħhom. M'hemmx għalfejn jingħad li l-fatt li dan il-kopjun inkiteb minn qassis Kattoliku, serva ta' raġuni oħra biex Cassar Pullicino jħalli barra l-aktar siltiet oxxeni li kellhom jiġu ppubblikati żmien wara minn Mifsud-Chircop. It-test ta' Demarco mhuwiex l-unika verżjoni tal-Qarċilla li nstabet. Fil- fatt Cassar Pullicino jsemmi tliet verżjonijiet oħra tagħha, miktubin fl-1864, 1865 u 1889, filwaqt li Fenechi jikteb dwar numru ta' verżjonijiet oħrajn kollha miktubin lejn tmiem is-seklu dsatax. Fenech josserva, iżda, li ebda waħda minn dawn il-verżjonijiet ma hija oxxena daqs dik ta' Dun Demarco $ L-Għarusa In-nutar,li huwa l-persunaġġ li jmexxi r-reċta, jiftaħ billi jintroduċi lill-għarajjes. Lill-għarusa jintroduċiha billi jagħti deskrizzjoni qasira tal-fiżiku tagħha: jimmetaforizzaha bħala baqra biex jirreferi għas-sura korpulenti tagħha. Fil- Malti mitkellem il-baqra għadha użata ħafna sal-lum bħala xbieha għal nisa korpulenti. Xi drabi l-istess metafora tintuża wkoll għal nisa li għalkemm mhumiex ta' statura kbira għandhom sider kbir. Fit-test ta' Demarco l-baqra tindika mara ħoxna li ''tixbah/ 'L ommha minn wara, / U minn quddiem fiha x'wieħed jara.'' Il-ħxuna minn dejjem kienet kwistjoni ambigwa (minbarra kontroversjali) minħabba li, minn banda tiġbed fuqha r-rabja u ż-żuffjett tal-Ħarsa maskili, waqt li minn banda oħra hija suġġett tax-xehwa sesswali. Ġaladarba l-għarusa ''fiha x'wieħed jara', wieħed għandu jifhem li n-nutar huwa miġbud lejn is-sura tagħha u qiegħed ukoll jistieden lill-udjenza biex tgawdiha waqt li tixħet Ħarsitha lejha. Fil-kopjun ta' Demarco, il-karatteristika ewlenija tal-għarusa l-ħoxna hija l-libido insazjabbli tagħha. Diversi studjużi josservaw li spiss in-nisa ħoxnin huma assoċjati ma' ħeġġa sesswali straordinarja. Din il-ħeġġa, ikomplu jippreżumu dawn l-istudjużi ,hija marbuta mal-femminilità ppronunzjata ta' nisa b'sura kbira: is-sider, il-ġenbejn u l-warrani, (li huma l-partijiet esterni l-aktar 'femminili' tal-ġisem), li f'nisa kbar huma aktar prominenti milli huma f'nisa ta' sura iżgħar. L-istess jista' jingħad għall-għarusa ta' dan it-test, għalkemm wieħed ma jistax jeskludi l-fatt li dan huwa test ta' farsa karnivaleska, u allura ħarġa LXXXV 2013 hemm involutukoll l-element tal-grottesk. L-iġsmaħoxnin, partikolarmentdawk femminili, jissinifikaw il-grottesk, bħalma jidher mhux biss fil-festeġġamenti antiki bħall-karnival imma wkoll fil-freakshowsu reċentement, fil-pornografija li turi iġsma ta' nisa bi statura kbira. Ħafna drabi mara ħoxna hija ġġudikata bħala esaġerazzjoni, entità iperbolika, eċċessiva fid-dehra tagħha, li timxi id f'id mal-ħsieb Bakhtinjan tal-grottesk 10 Terġa' utgħid, il-ħxuna femminili spiss iġġorr magħha l-konnotazzjoni ta' voraċità u xehwa sesswali bla rażan. Dan huwa minnu fil-każ tal-għarusa fit-test ta' Demarco, li hija deskritta bħala mara b'libido qawwi u b'ġibda straordinarja għall-organu maskili l-aktar meta jkun kbir u erett: 'ukill id-dukkar tagħha tridu minn dak il-kbir / Għaliex taqtgħu minnha filgħaxija mal-lejl jarġa' jsir L-ikel huwa użat bħala metafora oħra għall-organu sesswali maskili. In- nutar jgħid lill-udjenzali l-għarusa jogħġobha ħafna l-ħjar u tiffanga fiz-zalzett. Is-simbolu falliku ta' dawn iż-żewġ oġġetti huwa pjuttost ovvju, imma huwa ta' sinifikat ikbar dan it-twaħħid tal-ikel u s-sess. Il-ġisem oħxon jissenjalizza ikel żejjed kif ukoll sesswalità bla rażan: eċċessiv fid-daqs, fil-konsum tal-ikel u fix-xehwa sesswali. Fil-fatt, fi kważi kull referenza għall-għarusa s-sess jintrabat mal-ikel u viċiversa, bħalma jidher f'dawn is-siltiet: tukill tagħmillu patt/ Illi tagħmel trabi bir-risq/Għaliex tħobb tibla' zalzettfrisk.' €, tħobb tikolhom wisq il-kavati / Għaliex minn tagħha ftira tagħti ĦU tinkaram wisq għall-ħjar / Għaliex tmut għan-nebula tal-majjal ' Il-'kavati' fit-test ta' Demarco (li huma speċjalità Maltija antika ta' ħelu miksi bl-għasel) ukoll huma simbolu falliku. L-għarusa tikkonsma l-ikel u s-sess b'voraċità liema bħalha mingħajr sens ta' rażan u dixxiplina, tant li lesta anke tikkonsma l-parti sesswali tal-annimali. Permezz tal-kitba taż-żwieġ hija trid tassigura ruħha li x-xewqat sesswali tagħha jiġu sodisfatti u minħabba l-eċċess tagħha, mhijiex se tikkuntenta ruħha bil-membru kbir ta' żewġha, tant li trid ikollha x'taqsam sesswalment ma' kull min hu kapaċi jissodisfaha: 'U kull min jiġi jżurha /'Toħroġ tilqgħu u ddaħħlu ġewwa l-kċina' Fl-istudju riċenti tiegħu dwar it-testta' Demarco, Fenech'' jinterpreta l-kċina, li fid-djar Maltin ġeneralment tkun fin-naħa ta' ġewwa, bħala referenza oħra għas-sess. Għaldaqstant, meta l-għarusa tieħu lil dak li iżurha ġewwa, fin-naħa l-aktar ġewwenija tad-dar, tkun qiegħda, metaforikament, tieħu lil dan it-tali ġo fiha. Fix-xbieha tal-kċina, l-ikel u s-sess jerġgħu jintrabtu flimkien u, għal darba oħra, l-aptit tal-għarusa, għall-ikel u s-sess, huwa voraċi. Anki jekk in-nutar donnu jħajjar lill-udjenza tinġibed lejn ġisem l-għarusa, id-deskrizzjoni li jagħti tagħha mhijiex nieqsa mill-kontradizzjoni, għax filwaqt li jgħid li t-tfajla ħaqqha ħarsa sewwa minħabba l-korpulenza tagħha, f' partijiet diversi tal-farsa jagħti dettalji ta' ġisimha li xejn ma jħajru lil dak li jkun. Minn wara ftita ħotbija Widnejha naqra kbar Jixbhu lil tal-ħmar. U ħalqha nitfa kbir U geddumha bħal tal-ħanżir. Imneħirha daqs l-Imdina Li f'wiċċha jagħmlilha żina, L.J U għajnejha żina fuq il-ħaddejn, Minn waħda għamja werċa U mill-oħra ma tara xejn. Id-dehra grotteska ta' dan il-ġisem issir kompleta meta wieħed jinnota li kull parti ta' wiċċha hija eċċessiva u dan għaliex il-mara l-ħoxna, li ġisimha jindika r-redikolu, irid bilfors li jkollha fatturi oħrajn minbarra d-daqs li jirrenduha tad-daħq. Fattur importanti ieħor li jirrigwarda l-karattru tal-għarusa huwa l-aġenzija. L-enerġija sesswali u l-ħniżrija tagħha qatt ma jonqsu, anzi, l-istinti bla rażan għas-sess u l-ikel mhux biss huma pronunzjati ħafna iżda jagħtuha awtorità fuq l-għarus. Il-kontenut sesswali tal-kopjun kważi dejjem huwa assoċjat mal-għarusa u f'dawk is-siltiet fejn huwa l-għarus li jidher assoċjat mas-sess dan jidher sottomess u servili lejn it-tfajla. Pereżempju waħda mill-wegħdiet li l-għarusa tagħmel lill-għarus hija li 'f'dak iż-żmien illi tkun ħebla. / Il- għarus ma jistax jaħrat biha' u ''ma jistax isuqha biex il-għarus jista' jitla' fuqha.' Barra minn hekk ''jekk ma jikkuntentahiex / Jieħu zokk tal-fiġel /u jmur jiddobba. Wieħed jista' jikkonkludi li dawn il-karatteristiċi huma tipiċi tat-topos tal-mundus inversus li, kif jikteb Paul A. Kruger, isib l-oriġini tiegħu fil- letteratura satirika u ċ-ċelebrazzjonijiet karnivaleski.5 Rigward il-mundus $, ardt jargumenta li dan il-prinċipju jippreżenta l-loġika ta' ċerti prassi soċjali maqluba ta' taħt fuq u dan jidher l-aktar fir-relazzjonijiet bejn il-klassijiet soċjali u l-ġens. Madankollu tajjeb li wieħed jinnota wkoll li l-mara awtorevoli ma tidhirx biss fil-farsa, iżda hemm sorsi oħrajn, li ma ħarġa LXXXV 2013 77 jippreżentawx il-grottesk, li fihom il-mara tidher ta' sikwit bil-mazz f'idejha. Pereżempju dan huwa evidenti f'numru ta' għanjiet u taqbiliet tradizzjonali miġbura minn Bertha Ilg u Hans Stumme fil-bidu tas-seklu li għadda. Dawn huma ftit eżempji: Kemm nixtieq insir dolliegħa Fuq il-mejda tas-sinjuri, Biex jaqsmuni felli felli, W il-ġuvintur iduguni. kokka Ara żewġi u maħbubi Mis-safar ġewni flimkient L-ewwel imħabbti għal maħbubi, Għax għal żewġi għandi żmient'$ F'numru ta' gazzetti satiriċi li tfaċċaw bejn tmiem is-seklu dsatax u l-bidu tas-seklu għoxrin, li fil-każ ta' ħafna minnhom ġew ippubblikati biss ftit ħarġiet, jinstabu psewdoartikli li 'jirrappurtaw' stejjer ta' nisa jkornu lil żwieġhom u jinvolvu ruħhom f'avventuri sesswali riskjużi.'$ Huwa f'waqtu li wieħed jinnota wkoll sorsi oħra ta' kitbiet ta' natura mhux letterarja, li wkoll taw xbihat prodiġi u perikolużi tal-Mara Maltija. Fl-1764, Camillo Spreti, uffiċjal għoli tal-Ordni ta' San Ġwann, ippubblika ktieb b'deskrizzjoni ta' Malta u parir lill-kavallieri żgħażagħ li fih josserva li: Sal-1957 vjaġġaturi barranin lejn Malta tħajru jikkummentaw, xi drabi b'ton kritiku, fuq id-dehra fiżika tan-nisa Maltin, u dejjem ġibdu l-attenzjoni tal-qarrejja tagħhom għad-daqs kbir tagħhom. Wieħed minn dawn il-vjaġġaturi, Christopher Kininmonth, jagħti din id-deskrizzjoni skjetta ta' grupp ta' nisa li ltaqa' magħhom f'raħal: Hemm punt ieħor li nixtieq inqajjem f'dan ir-rigward. Diversi skulari osservaw li filwaqt li l-kultura Mediterranja Latina (predominantament l-Italja u Spanja) ippropagat il-kunċett tar-raġel macho li jġorr ir-rwol ta' aggressur u instigatur, il-kulturi Mediterranji Musulmani u tal-Lvant, għall- kuntrarju, ipperċepixxew ir-raġel bħala vittma innoċenti tal-mara tentatriċi kkaratterizzata b'sesswalità bla rażan li tikkorrompi u tiddistruġġi lir-raġel bis-saħħa tal-ħażen u ż-żina bla limiti tagħha. F'dawn in-naħat tal-Mediterran in-nisa kienu kkunsidrati bħala pervertiti laxki maħkuma minn xehwa sesswali annimaleska. ' Dan ifisser li r-rappreżentazzjoni tal-għarusa żienja u nieqsa mir-riedni fuq is-sesswalità qawwija tagħha taf ma tkunx sempliċiment inverżjoni tan-normi soċjali tipika tal-element grottesk tal-karnival imma riflessjoni ta' perċezzjonijiet soċjali oħrajn li jmorru lil hinn mir-ritwali strettament karnivaleski jew grotteski. L-Għarus Bażikament Demarco jikkaratterizza 'l-għarus bħala l-qaddej sesswali tal-għarusa. Id-deskrizzjoni fiżika tal-ġuvni tispeċifika li ''għandu siequ l-quddemnija / Fiha n-nemmilija, u tan-nofs bewwelija,' L-enerġija sesswali tiegħu wkoll hi ppreżentata b'metafora bestjali: 'Tul sena dari jġerrih għal dejjem ħa l-ewwel / Kemm-il sena ilu qabel għamnewwef'. Dawn huma a' tidher fis- -suġġeri id-daqs kbir tal-organu sesswali. L-għarusa twiegħed ''ukill fuqha mitraħ tas-suf tal-għelieqi / Biex fuqu l-għarus jagħmel il-kerċieħi' u b'hekk ''dana l-mitraħ tagħtihulu / Biex fuqu jifraħ u jittieraħ.' dwar ħarġa LXXXV 2013 Ġaladarba l-aġenzija ta' dan l-akkoppjament huwa tal-għarusa, il-kuntratt taż-żwieġ jistabbilixxi wkoll meta din il-koppja għandha tagħmel is-sess. Kif diġà ntwera l-għarusa mhijiex se taċċetta kuntatt sesswali waqt it-tqala, iżda l-kuntratt jistipula wkoll li l-għarusa titlob lill-għarus 'illi m'għandux jagħtiha fastidju għar-rużarju / Qabel iġibilha xi ħaġa minn ġewwa l-armarju', metafora li Fenech jinterpretaha bħala referenza oħra għall-organu sesswali tal-għarus. Fuq kollox, bil-kitba taż-żwieġ l-għarusa qiegħda torbot lill-għarusli jassiguraha li hija 'ma tbatix mill-aptit / Għaliex il-għarus iġibilha ftit', u dan għaliex l-enerġija sesswali tiegħu taħdem għall-benefiċċju tal-mara. Il-kopjun ftitli xejn jelabora fuq l-għarus tendenza oħra tal-kitba popolari, . litiffoka l-aktar fuq il-mara — ħlief għal xi kummenti negattivi u derogatorji li, paradossalment, jesprimu dubju fuq il-maskulinità tiegħu minkejja li suppost immatura sesswalment. Pereżempju n-nutar iħabbar li l-ġuvni 'għadu ma nfatamx mill-biżżula' u li għandu l-orifiċju anali mimli għanqbut, metafora li Mifsud-Chircop jaraha bħala referenza għall-mard venerju jew morliti. Ir-ritratt ta' dan il-ġuvni raħli mhux biss huwa grottesk iżda, aktar minn hekk, huwa oxxen. Din l-oxxenità hija kwalità tipika tas-satira li kienet issir fil-konfront tar-raħħala. Kif josserva Eco fil-volum tiegħu dwar il-kruha, l-irġiel raħħala fl-Ewropa l-antika kienu ta' spiss jitpinġew b'kundizzjoni ta' prijapiżmu, b' ġenitali sfigurati u, konsegwentement, diżgustanti, Eco jemmen li aktar milli komiċità popolari, dan it-tip ta' satira: Il-kopjun ta' Demarco, fil-fatt, jiddeskrivi dan il-prijapiżmu tal-għarus li l-pene tiegħu jixbah lil dak ta' ħmar jew ta' ħanżir, tant li jikkwalifikah bħala t-tielet riġel. Wieħed ma jridx jinsa li l-kopjun, bl-oxxenitajiet kollha li fih, inkiteb minn membru tal-kleru. Għaldaqstant jidher li l-pożizzjoni li jieħu Eco toħloq tensjoni mat-teorija ta' Bakthin li permezz tal-ġisem grottesk u r-ritwal karnivalesk in-nies komuni kienu jirredikolaw anki lilhom infushom meta wieħed iqis l-affinità li kienu jħossu ma' dan it-tip ta' ġisem anki jekk, kif jitteorizzaw Hollidav u Sanchez Tavlor, 'making the grotesgue the subject of laughier, one implicitlv langhed at oneself'1l Il-grottesk, li minnu nnifsu ma setax ikun sabiħ, mhux biss kien jiġbed l-attenzjoni tan-nies komuni, iżda kien ukoll jattira s-simpatija tagħhom. Fl-aħħar mill-aħħar, in-nutar ipoġġi lilu nnifsu fil-kategorija tal-grottesk, b'serje ta' ċajtiet offensivi ħafna did-darba indirizzati lejn l-udjenza nfisha u jinkludi lil min kien qiegħed jara l-farsa fil-ġabra ta' iġsma koroh u diżgustanti. L-ewwel nett, l-ispettaturi huma mgħajra ''bhejjem' u ''bgħula tal-bliet', u aktar tard in-nutar jisħethom billi jitlob 'l Alla jixħet il-korla tiegħu fuqhom — Ċ'K Alla jamar narakom imdendlin 'il barra l-bieb' — waqt li jiddikjara wkoll illi li kellu jara 'l xi ħadd minnhom mgħallaq ma kienx se jmur iħollu. L-aktar ċajt insolenti li n-nutar jindirizza lill-udjenza bib jagħmel referenzi speċjali għall-orifiċju anali, l-eskreta u fluwidi oħrajn tal-ġisem li ħafna drabi jsibu rwieħhom inklużi bi prominenza fil-ġeneru tal-grottesk u l-abbjett. In- nutar jinsulta lill-udjenza tiegħu billi jistqarrilhom li 'fuqkom Sinjuri appena naħra' u ''stennewni naqra sa ma mmur / Jiena f'wiċċkom naħra.' Il-farsa tispiċċa b'referenza għall-ħmieġ anali, tant li l-folja li fuqha jinkiteb id- dokument taż-żwieġ tispiċċa ''ssiġillata bil-ħara / Li kellu jiċċappas fuq kull min semagħna.' Is-sors ta' diżgust li jikkaratterizza dawn l-insulti joħorġu minn rappreżentazzjonijiet ta' partijiet differenti tal-ġisem, partikolarment il- warrani li, flimkien mal-ġenitali, fix-xbihat grotteski huwa dejjem iperbolizzat. Kif tosserva Susan Stewart, il-ħmieġ anali, (l-istess bħall-awrina u d-demm menstruwali) jitqiesu b'tabli għaliex għandhom statura ambigwa u anomala, fis-sens li huma parti mill-ġisem, prodotti mill-ġisem imma mormija mill-ġisem innifsu, anzi mill-warrani u mill-ġenitali 2 Barra minn dan, kif jitteorizza b'mod konvinċenti William Miller, il-ħmieġ huwa mgħobbi b'tifsiriet soċjali u kulturali aktar milli naturali $ Il-kopjun ta' Demarco jista' jitqies bħala kampjun tat-tradizzjoni antika karnivaleska mhux biss bis-saħħa tal-wiri ta' iġsma grotteski li jattiraw daqskemm joffendu l-Ħarsa tal-ispettaturi, imma wkoll minħabba l-ispirtu ribelli tal-mundus inversus li jaqleb ta' taħt fuq in-normi soċjali u jisfida dak kollu li jittieħed b'tabii. Madankollu l-kopjun jagħti lok, aktarx b'mod aktar sottili, għal qari ieħor li jixħet dawl fuq kwistjonijiet kulturali Maltin oħrajn li jirrigwardaw il-ġisem, l-aktar id-daqs u s-sura tiegħu, kif ukoll l-aġenzija sesswali,' kwistjonijiet li jixhdu tensjonijiet soċjali miġjuba wkoll f'sorsi letterarji u kulturali oħrajn, inklużi dawk meqjusin ta' natura artistika 'ogħla'. F'dan is-sens, kif ippruvajt nuri fil-qosor ta' din it-taħdita, il-kuntratt taż-żwieġ ta' Dun Demarco, bl-irreverenzi u l-oxxenitajiet kollha tiegħu, jindirizza temi soċjali u kulturali misjubin f'kitbiet oħra, differenti ħafna, kemm bħala ġeneru u kemm bħala ton. Iż-żuffjett, għaldaqstant, huwa attitudni serja ħafna. ħarġa LXXXV 2013 Dan l-artiklu huwa traduzzjoni għall-Malti ta' taħdita bit-titlu 'Filth and Flesh in an 18th Centurv Maltese Catholic Priest's Plavscript' ippreżentata waqt il-konferenza ''Erotica, Pornographv and the Obscene in Europe' , fl-Università ta' Warwick (10-12 ta' April 2013). Il-qarrej għandu jżomm f'moħħu li din it-taħdita ġiet ippreżentata lil udjenza barranija u għaldaqstant ċerti dettalji ovvji kienu meħtieġa f'dak il-kuntest. 1: Joseph Cassar Pullicino, fi Studies in Maltese Folklore (1992) josserva li sas-seklu dsatax kienu għadhom qegħdin jinkitbu verżjonijiet differenti tal-Qarċilla, u jżid jgħid li 'subsequent editions with substantial additions and modifications continued to be printed up the 20th centurx' (p 50). Vicki Ann Cremona f'''Carnival in Gozo: Waning Traditions and Thriving Celebrations', Journal of Mediterranean Studies, 5(1)76(1995) 68-95 tikteb sal-1991 fix-Xagħra (Għawdex) kienet għadha tinħadem reċta dwar kuntratt notarili għaż-żwieġ fil-jiem tal-karnival. 2: GianFranġisk Agius de Soldanis, Damma tal Kliem Kartaginis mscerred fel fom tal Maltin u Ghaucin maghmula mel Kanoniku Gianfrangesku Agius Sultana Ghanci, Biblijoteka Nazzjonali ta' Malta, Libr. 3: Conrad Fenech, Tagħrif Ġdid fuq il-Kitba Izzueg la Maltia (1760) ur Analiżi Lingwistika Tagħha, teżina ppreżentata għall-grad ta' Baċellerat fl-Arti (bl-Unuri) (l-Università ta' Malta, 2012). Minn mindu ngħatat din it-taħdita, l-istudju ta' Fenech jidher fil-ktieb Dun Feliċ Demarco u l-Qarċilla fil-Karnival tal-1760 (Malta: Horizons, 2013). Cassar Pullicino, 'Il-Qarċilla: Bejn Drawwa u Drama f'Malta', fl-Malti,30 (1954) 100-108. Danil-kopjun mhuwiex l-uniku xogħol letterarju ta' Demarco. Huwa kiteb ukoll innijiet iddedikati lill-Qalb Imqaddsa ta' Ġesti u ta' Marija (ippubblikati fl-1766) ueleġija. Is-siltiet mill-kopjun ta' Demarco ttieħdu mit-traskrizzjoni ta' Mifsud-Chircop, li wħud minnhom jidhru f'Mifsud-Chircop (2002). Fenech, li għall-istudju tiegħu reġa' ttraskriva l-kopjun ta' Demarco, mhux dejjem jaqbel mal-verżjoni ta' Mifsud-Chircop. Għandha ssir differenza bejn 'ħarsa' u 'Ħarsa'. 'Ħarsa' tirreferi għall-ħars li ma jsirx b'mod aċċidentali; għall-kuntarju l-Ħarsa tingħata dejjem b'intenzjoni aktarx eġemonika li toħloq relazzjoni żbilanċjata ta' poter bejn min jixħet u min jirċievi l-Ħarsa. L-osservazzjoni ta' Evans Braziel hija riflessa fl-ispettakli li tagħti f'każini u fiħwienet tax-xorb ċerta mara Maltija bi statura kbira li tuża l-prewdonimu 'L-Amerikana' jew 'Il-Messikana'. F'dawn l-ispettakli, li jinkludu ċajt oxxen u żfin suġġestiv, din il-mara tilbes ilbies żgħir ħafna, waqt li l-udjenza (ġeneralment irġiel) jiżżuffjettaw biha. Ara pereżempju http://www.voutube.com/watch7v—. 1gkMju6V X (imniżżel Settembru 2012). Dwar ir-rabta bejn l-ikel u s-sess ara Elspeth Probvn, Carnal Appetites: FoodSexidentities (Londra: Routledge, 2000). Ara pereżempju, ll Sien Hazin, Il-Ghafrit, Il-Ghannei, Il-Felu, u L'Asp. Tajjeb li wieħed jinnota, iżda, li x-xbieha tal-Mara bħala tentatriċi u forza korrotta fuq ir-Raġel, kienet diġà mxerrda ħafna fl-Ewropa Medjevali speċjalment fil-kitbiet reliġjużi. Il-prinċipju tal-Mara seduttriċi u l-kunċett tal-ferme fatale jidher Ji jsib l-għeruq tiegħu fil-mit ħarġa LXXXV 2013 tal-Medusa u l-qirda tagħha minn Perseus. Dwar dan ara x-xogħol ta' David Leeming, Medusa in the Mirror of Time (Londra: Reaktion Books, 2013) speċjalment 30-43. Ara, Immanuel Mifsud, Studju Dwar il-Ġisem u Xbihat Korporali fil-Poeżija Maltija, teżi mhux ippubblikata tal-Ph.D (l-Università ta' Malta, 2012) 29-70.